Nyeste Skilderie af Kiøbenhavn, 1827-04-21
Jndenlandske Efterretninger. Jblandt de vigtige Overveielser om Lovforbedringer, der i de sildigere Aar have fundet Sted i Fædrenelandet, er at afskaffe de i Loven og enkelte Anordninger hjemlede Straffearter, som findes mindre hensigtsmæssige og svarende til de nuværende Forhold. Saaledes anordnedes ved Forordn. af 24 Sept. 1824 Ophævelse af den Straf, at forbryde sin Boeslod, saavelsom af de Straffe, der bestaae i at forbryde en vis Deel af Eens Formue, - og saaledes er nu under 30 Marts d. A. en Forordn, udkommen, hvorved den i Loven og enkelte Anordninger stundum forekommende Straf af Fredløshed, eller Forvisning fra de kongelige Lande er ophævet, og andre Straffe satte istedetfor samme. Den vigtigste Anordning, hvori hin nu afskaffede Straffeart var paabuden, var Forordningen af 27 September 1799. Denne Forordning havde nemlig i anden §. for den Misgierning, naar nogen i trykt Skrift laster, forhaaner, eller søger at udbrede Had og Misnøje imod Rigets Constitution, eller imod Kongens Regjering, enten i Almindelighed eller i enkelte Handlinger, fastsat Straf af Landsforvisning for Livstid, og i tredie §. for den Misgierning, naar nogen paa lige Maade laster og forhaaner monarkisk Regjeringsform i Almindelighed, Straf af Landsforviisning fra 3 til 10 Aar; - i 4de §. for den Misgierning, naar nogen, ved Trykken, søger at udbrede beskjæmmende eller fornærmende, Rygter imod Kongens eller Dronningens eller de kongelige Prindsers og Prindsessers Personer, Straf af Landsforvisning enten for bestandig eller fra 3 til 10 Aar, i Forhold til Forbrydelsens Grad; - i §. 5 for den Misgierning, naar nogen udgiver et Skrift, der sigter til at nedbryde Læren om Guds Tilværelse og den menneskelige Siels Udødelighed; eller hvori den christelige Religions Lære lastes eller forhaanes, naar nogen forarger noget andet Religionssamfund, der taales i Kongens Rige, ved at drive Spot med saadanne Menigheders Troesbekiendelse eller Religion, var Straffen bestemt til Landsforviisning, fra 3 til 10 Aar. Den nu udkomne Forordning fastsætter, at bemælte Misgierninger skulle for Fremtiden straffes med Forbedringshuusarfra 4 til 8 Aar, saavidt Straffen efter Forordningen af 1799 skulde være Landsforvisning for bestandig, men fra 1 til 3 Aar, hvor den, i Følge samme, vilde være at bestemme til Landsforviisning fra 3 til 10 Aar. Dog skal Dommeren, naar den Tiltalte ikke forhen allerede har været dømt for de i denne §. omhandlede Misgierninger, være bemyndiget til, i Stedet forArbeidsstraf, at bestemme Hensættelse i et Statsfængsel for lige Tid, hvor Omstændighederne klarlig vise, at Forbrydelsen ikke har sin Grund i bestemt Ondskab, men kun i Ubesindighed, saa at der er Grund til at haabe, at den Skyldige, ved større Modenhed eller Eftertanke, selv vil komme til at indsee sin Forvildelse. Hvor Dommen lyder paa denne Straf, bliver den Domfældte at hensættes i det paa Christiansøe, indrettede Statsfængsel, med mindre der maatte mangle Plads sammesteds, da Hs. Majestæt i saa Fald forbeholder Sig, at bestemme et andet fængsel, som skal træde i Stedet. Men om dog Domstolene maatte, i Medhold af foranførte Bestemmelse, finde Anledning til at vælge den sidstnævnte meere skaanende Straf, maa dog den Fortabelse af Embede, Rang og al anden hæderlig Udmærkelse, som den for hiin Forbrydelse ordentligviis fastsatte Straf efter sin Natur vilde medføre, ligefuldt finde Sted. Man læser i solleg. Tid. No. 20 og 21 en kort Udvikling af te Grunde, der have fremkaldet Forordningens Bestemmelser. Det har længe været paatænkt, at give Kjøbenhavn en bedre Gadebelysning end de sædvanlige Gadelygter, der ere af en uhensigtsmæssig Indretning, kunde forskaffe den. Den Gasbelysning, som det engelske Gasbelysningscompagnie havde tilbudet sig at indrette og besørge, her i Kjøbenhavn, blev der, som bekjendt, intet af, og det synes, som der intet var tabt derved, man langt fra ikke vil rose benævnte Comragnies Gasbelysning i Berlin, hvor den blev indført i Fjor, og tydske Blade endog paastaaer, at den er flettere end den Belysning, som havdes før. Kjøbenhavns Magistrat har nu udlovet en Præmie af 50 Rbdlr. rede Sølv. for en Tegning, med tilsvarende Model, til en Gadelygte, som, efter nærmere anstillet Prøve, maatte ansees meest passende at tilveiebringe tilstrækkelig Belysning, da adskillige Forslag, som til forskjellige Tider ere gjorte, hidtil ikke ere befundne antagelige. Jndsend, troer ved denne Leilighed at burde gjøre opmærksom paa det Slags Reverbeerlygter, som allerede for endeel Aar siden har været anbragt uden for afdøde Blikkenslagermester Irgens Huus paa store Kjøbmagergade og Hofhattemager Marks i Pilestræde. Dette Slags Lygter har i nyere Tid, førend Gasbelysningen kom i Brug, været indført i adskillige store Stæder, og man har fundet dem særdeles hensigtsmæssige.